В края на 1944 г. съветските сили се сражават яростно, за да превземат Унгария в Будапещенската офанзива, но не успяват, което става толкова чувствителна тема за Сталин, че той забранява на командирите си да говорят за нея. Германците издържат в последвалата Битка за Будапеща до февруари 1945 г., когато остатъка от унгарската армия подписва примирие със Съветския съюз. Победата при Будапеща позволява на червената армия да започне Виенската настъпателна операция през април 1945 г., в която участват и български войски. На североизток завземането на Беларус и западна Украйна позволява на руската армия да започне масираната Висло-Одерска операция, където немското разузнаване неправилно предполага, че съветската армия има 3 към 1 числено превъзходство, като то всъщност е 5 към 1 (над 2 милиона червеноармейци атакуват 450 000 германци). Успешното развитие на операцията води до напредването на съветската армия от река Висла в Полша до река Одер в Източна Германия.